38. ΒΑΣΙΛΙΚΟΝ ΔΙΑΤΑΓΜΑ της 21 Δεκ. 1957/3 Φεβρ. 1958 Περί καθορισμού της αμοιβής των διαχειριστών Ταχυδρ. Πρακτορείων. Άρθρ.1.-1.Εις τους διαχειριστάς των Ταχυδρομικών Πρακτορείων παρέχονται αι κάτωθι αμοιβαί: α)Ποσοστόν 10% επί της αξίας των παρ΄ αυτών καταναλισκομένων ταχυδρ. ενσήμων. β)0,25 δι΄ έκαστον παρ΄ αυτών παραλαμβανόμενον η επιδιδόμενον ταχ. δέμα επιταγήν και συστημένον ταχ. αντικείμενον. 2.Αι κατά το προηγούμενον εδάφιον αμοιβαί εν ουδεμιά περιπτώσει δύνανται να είναι κατώτεραι των 100 δραχμών, ουδέ ανώτεραι των 200 δραχμών μηνιαίως, εκκαθαρίζονται δε και εντέλλονται καθ΄ α θέλει ορίσει Υπουργική απόφασις. Άρθρ.2.-Το από 21/2-25/3/1947 Β.Δ/μα «περί καθορισμού της αντιμισθίας των διευθυνόντων ΤΤΤ Πρακτορεία», καταργείται. Εις τον αυτόν επί των Συγκοινωνιών και Δημοσίων Έργων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 